Token Ring

Aktivnost

### Tehnika dostopa z žetonom (Token ring)

Metoda Token Ring je bila razvita v letu 1970 pod okriljem podjetja IBM. Deset let kasneje je postala metoda standardizirana pod oznako IEEE 802.5. V standardu so definirane tehnike dostopa s hitrostmi prenosa 1, 4 ali 16 Mbit/s. V začetku osemdesetih let je proizvajalec IBM nudil hiter razvoj komunikacijske opreme, prirejene za IBM-ove računalnike. Zato se je metoda Token Ring uveljavila predvsem v okoljih, kjer je prevladovala oprema proizvajalca IBM.

Token Ring predstavlja logično topologijo obroča, fizično so delovne postaje povezane v topologijo zvezde. Prenosni medij je oklopljena ali neoklopljena sukana parica ali optična vlakna.

Mehanizem Token Ring uporablja za dostop do omrežja okvir s tremi zlogi, imenovan žeton (token). Žeton kroži v omrežju od postaje do postaje. Postaja, ki želi prenašati podatke, mora počakati na prost žeton, nato lahko pošlje podatke naslednji postaji. Vsaka postaja prestreže okvir in pogleda, ali je namenjen njej. Postaja, ki razpozna svoj ponorni naslov ali naslov prejemnika, vzame okvir iz omrežja, a ne sprosti žetona. Žeton sprosti šele izvorna postaja, ko okvir obkroži obroč.

1 | 1 | 1 | 2-6 | 2-6 | >0 (ni omejitve) | 4 | 1 | 1
Začetek okvirja (Start Delimiter) | Nadzor dostopa (Access Control) | Vrsta okvirja (Frame Control) | Ponorni naslov MAC (Destination Address) | Izvorni naslov MAC (Source Address) | Podatki (Data) | CRC | Konec okvirja (End Delimiter) | Stanje okvirja (Frame Status)

Začetek okvirja (Start Delimiter) | Nadzor dostopa (Access Control) | Konec okvirja (End Delimiter)

Slika 14:Okvir in žeton Token Ring

Žeton je sestavljen iz treh zlogov (Slika 13), prvi in zadnji zlog označujeta začetek in konec žetona. Eden od bitov (bit z oznako T) v drugem zlogu nosi informacijo o zasedenosti žetona, ki označuje ali je okvir oziroma žeton prazen (T=1), ali je zaseden s podatki (T=0).

Količina podatkov, ki jih lahko postaja pošlje, ni neposredno omejena s števikom zlogov, kot je bilo to pri mehanizmu Ethernet. Definiran pa je časovni interval (okoli 10ms) v katerem mora postaja, ki je zasedla žeton, le-tega nepreklicno oddati v omrežje. Ta čas tudi omejuje količino prenešenih podatkov in nadzoruje konstanten časovni dostop do omrežja. Token Ring lahko točno določi čas, kdaj bo določena postaja imela dostop do medija. Standard namreč omejuje število postaj v enem obroču (največ 250) in definira časovni interval, v katerem ima postaja žeton v posesti. Token Ring je zato primeren za uporabo predvsem v robustnih omrežjih, kjer je potrebno zagovoiti čas, v katerem bo določena postaja nepreklicno zasedla prenosni medij. Takšna omrežja so omrežja bank, zavarovalnic, podjetja z avtomatizirano proizvodnjo in druge.

Danes mehanizem Token Ring počasi izginja tudi iz teh omrežjih, izpodrivata ga že prej omenjeni tehniki Fast Ethernet in Gigabit Ethernet.

Delovanje Token Ringa