Delitev omrežij na podomrežja

Aktivnost

K vsaki privzeti maski razreda lahko postavimo lasne maske omrežja. Tako celotno omrežja razdelimo na podomrežja. Podomrežje omogoča pregledno delitev omrežnih naslovov, saj ima določena delovna skupina smiselno dodeljene naslove IP, ki hkrati omogočajo večjo prepustnost omrežja znotraj delovne skupine. Kot primer delitev omrežij na podomrežja si lahko predstavljamo razporeditev telefonskih številk na področne enote.

Podomrežja hkrati omejujejo širjenje sporočil vsem ali sporočila s poplavljanjem (ang. broadcast) preko celotnega omrežja, saj se sporočila vsem širijo le znotraj podomrežja.

Usmerjevalnik (ang. router) je naprava, ki omogoča delitev omrežja na podomrežje. Na sliki je omrežje razdeljeno na tri podomrežja. Sporočila vsem se širijo le znotraj enega podomrežja, ker usmerjevalnik ne širi teh sporočil iz enega na drug vmesnik.

Delitev omrežij na podomrežja
Aktivnost

Maska podomrežja

Za določitev lastnih naslovov se uporabljajo prvi biti namenjeni za določitev naslova delovnih postaj. Tako se izgubi nekaj bitov za določitev naslovov IP samim delovnim postajam.

IP naslov | 193.2.190.46 | 11000001 00000011 10111110 | 001 | 01110
Maska | 255.255.255.224 | 11111111 11111111 11111111 | 111 | 00000
Operacija IN | 193.2.190.32 | 11000001 00000011 10111110 | 001 | 00000

Tabela 2: Izvedba logične operacije AND med masko in naslovom IP

S sivo označena polja označujejo naslov podomrežja.

Tabeli prikazujeta razmerje med številom podomrežij in številom delovnih postaj za razreda B in C za določeno lastno masko.

Število uporabljenih bitov | Maska podomrežja | Število podomrežij | Število delovni postaj
2 | 255.255.192.0 | 2 | 16382
3 | 255.255.224.0 | 6 | 8190
4 | 255.255.240.0 | 14 | 4094
5 | 255.255.248.0 | 30 | 2046
6 | 255.255.252.0 | 62 | 1022
7 | 255.255.254.0 | 126 | 510
8 | 255.255.255.0 | 254 | 254
9 | 255.255.255.128 | 510 | 126
10 | 255.255.255.192 | 1022 | 62
11 | 255.255.255.224 | 2046 | 30
12 | 255.255.255.240 | 4094 | 14
13 | 255.255.255.248 | 8190 | 6
14 | 255.255.255.252 | 16382 | 2

Tabela 3: Razred B

Število uporabljenih bitov | Maska podomrežja | Število podomrežij | Število delovni postaj
2 | 255.255.255.192 | 1022 | 62
3 | 255.255.255.224 | 2046 | 30
4 | 255.255.255.240 | 4094 | 14
5 | 255.255.255.248 | 8190 | 6
6 | 255.255.255.252 | 16382 | 2

Tabela 4: Razred C

V datoteki Ustvarjanjepodomrežij.swf je prikazano, kako naslov IP razreda C razdelimo na osem podomrežij.

Računanje podomrežij