Zglavje segmenta TCP

Aktivnost

### Zglavje segmenta TCP

Zglavje segmenta TCP vsebuje 20 zlogov, sledijo podatki, ki so lahko različne velikosti, od 0 do 65496 zlogov. Vsak TCP-segment skupaj z 20 zlogi zglavja mora biti vmeščen v 65536 v zlogovni IP-datagram. Če vemo, da tudi IP-paket vsebuje 20 zlogov zglavja, je torej maksimalna dolžina podatkov lahko:

65536 zlogov – 20 zlogov IP-zglavja – 20 zlogov TCP-zglavja = 65496 zlogov.

Segment, katerega podatkovno polje vsebuje 0 zlogov, so kontrolni in potrditveni segmenti.

Izvorna vrata Source Port | Ponorna vrata Destination Port
Sekvenčna številka Sequence Number
Številka potrditve Acknowledgement Number
Dolžina glave Offset | Rezervirano Reserved | Zastavice Flags | Okno Window
Kontrolna vsota Checksum | Kazalec na nujne podatke| Urgent Pointer
Opcije| Options | Polnilo Padding
Podatki Data

Slika 36: Zgradba segmenta TCP

Izvorna/ponorna vrata: predstavljata številko vrat (socket) določene aplikacijske storitve, skupaj s številko IP, podaja začetni in ciljni naslov segmenta TCP.

Številka niza: je zaporedna številka prvega zloga podatkov določenega segmenta, ki se prenaša.

Številka potrditve: je številka podatkovnega zloga, katerega sprejemnik pričakuje.

Dolžina glave datagrama: predstavlja 4 bitno polje, le-to vsebuje podatek o dolžini glave segmenta v skupini po 4 zloge (npr. 0110 pomeni, da je dolžina glave 6*4=24 zlogov).

Rezervirano polje:vsebuje 6 bitov.

Zastavice:določajo namen in vsebino segmenta npr. Nujno (Urgent)

Okno: predstavlja število zlogov, ki jih je sprejemnik sposoben sprejeti v svoj medpomnnilnik. To število se spreminja.

Kontrolna vsote: je skupna vsota glave in podatkov datagrama TCP.

preverjanje pravilnosti zglavja in podatkov, ki le-tej sledijo.

Kazalec na nujne podatke: to polje je vključeno le, če je zastavica postavljena na urg.podatki visoke prioritete.

Opcije: omogočajo dodatno funkcionalnost datagrama, npr. največjo velikost segmenta.

Polnilo:zagotavlja, da je dolžina glave vedno večkratnik števila štiri. Polnilo je potrebno le, kadar se uporabljajo opcije.

Podatki: predstavljajo podatkovno enoto višje ležeče plasti.