FDDI

Aktivnost

FDDI (Fiber Distributed Data Interface)

Ameriška organizacija za standardizacijo ANSI (Americal National Standard Institute) je v sredi leta 1980 razvila tehnologijo FDDI, ki naj bi zagotovila hitrejši prenos podatkov, povezljivost postaj na daljših razdaljah in večjo robustnost ter zanesljivost omrežja. Obstajata dve vrsti različici standardov: osnovna FDDI I in FDDI II; mi bomo govorili le o prvi.

Prvotno je FDDI za prenosni medij uporabljala samo enorodovna ali večrodovna optična vlakna, različica standarda CDDI (Copper Distributed Data Interface) pa definira prenos tudi preko sukane parice. Obe različici zagotavljata prenosne hitrosti do 100 Mbit/s, razlikujeta pa se v dometu. V primeru uporabe optičnih vlaken sta lahko dve postaji oddaljeni največ do 2500m, sukana parica omogoča prenos na razdalji do 100 m.

FDDI ima topologijo dvojnega obroča. Primarni obroč se navadno uporablja za prenos podatkov, sekundarni obroč predstavlja dodatno povezavo v primeru izpada. V primeru izpada primarnega obroča lahko za prenos podatkov uporabimo redundantni obroč. Omrežje FDDI povezuje različne naprave, kot so:

Samostojni napravi SAS (Single-attacment station) in DAS (Dual-attacment station):

SAS : ta naprava ima le en vmesnik S (port-S(Slave)), ki je povezan z vmesnikom M(Master) na koncentratorju SAC ali DAC. Naprava omogoča le primarno vezavo, zato so te naprave največkrat enostave delovne postaje.

Slika 15:SAS

DAS : je zmogljivejša naprava, ki vsebuje vmesnika A in B. A zagotavlja vhodno povezavo primarne povezave in izhodno povezavo sekundarne povezave, B pa izhodno povezavo primerne in vhodno povezavo sekundarne povezave. Te naprave omogočajo prevezavo na sekundarno povezavo v primeru izpade primerne povezave (Slika 15).

Slika 16:DAS

Koncentratorja SAC (Single-attacment concentrator) in DAC (Dual-attacment concentrator): enoti, ki lahko povezujeta več naprav SAS ali DAS v skupno omrežje FDDI.

Slika 17: Priključitvene naprave v obroču FDDI

Delovanje dvojnega obroča

Oglejmo si kako deluje dvojni obroč v primeru okvare ali izključitve postaje, ki je priključene na dvojni obroč in v primeru prekinitve fizične povezave med postajami.

Na sliki vidimo štiri postaje, priključene na dvojni obroč, ki komunicirajo preko primarne povezave. Ko postaja P3 izpade iz obroča, se samodejno vzpostavi sekundarna povezava. Postaji P2 in P4 vzpostavita sekundarno povezavo in zagotovita medsebojno komunikacijo preko P1 (MAC pomeni fizični naslov določene delovne postaje).

Slika 18: Primer prevezave primarnega na sekundarni obroč v primeru izpada naprave

V omrežju prihaja do prekinitve komunikacije med napravami tudi zaradi izpada fizične povezave med njimi (Slika 16). Med postajama P3 in P4 je prišlo do napake na prenosnem mediju v primarnem obroču. Postaja P3 se je preko sekundarne povezave povezala na postajo P2 in zaključila obroč. Komunikacija med postajami spet poteka nemoteno, spremenjen pa je vrstni red in smer P1-P4-P1-P2-P3-P2-P1.

Slika 19: Prekinitev fizične povezave v dvojmen obroču

Mehanizem dostopa do prenosnega medija pri tehnologiji FDDI je podoben tehnologiji Token Ring. Razlika je predvsem v :

prepustnosti omrežja (100 Mbit/s) in

načinu sprostitve žetona.

Podatkovni okvir FDDI

Okvir FDDI (Slika 17), je podoben zgradbi okvirja Token Ring. Dodane ima bite za sinhronizacijo in je omejen na 4500 zlogov.

8 | 1 | 1 | 1 | 2ali 6 | 2 ali 6 | <4500 | 4 | 0.5 | 1.5
Sinhronizacijski simboli (Preamble) | Začetek okvirja (Start Delimiter) | Nadzor dostopa (Access Control) | Vrsta okvirja (Frame Control) | Ponorni naslov MAC (Destination Address) | Izvorni naslov MAC (Source Address) | Podatki (Data) | CRC | Konec okvirja (End Delimiter) | Stanje okvirja (Frame Status)

Sinhronizacijski simboli (Preamble) | Začetek okvirja (Start Delimiter) | Nadzor dostopa (Access Control) | Konec okvirja (End Delimiter)

Slika 20: Slika okvirja in žetona FDDI

Zaradi prepustnosti omrežja ter redundantne povezave se je tehnologija FDDI uporabljaja predvsem za hrbtenične povezave. Vendar so tako kot tehnologijo Token Ring tudi FDDI izpodrinile različice tehnologije Ethernet, ki se danes pojavljajo na vseh segmentih krajevnih omrežij.