Način delovanja in storitev protokola TCP

Aktivnost

### Način delovanja in storitev protokola TCP

Kot smo že omenili, uporablja protokol TCP za prenos podatkov povezano storitev (connection oriented session). Navidezna povezava med delovnima postajama se vzpostavi z uporabo mehanizma usklajevanja (handshake). Pri tem si postaji izmenjata za to namenjene pakete.

Pomembna lastnost protokola TCP je drseče okno. Ta določa število zlogov, ki jih lahko oddajnik pošlje sprejemniku, brez predhodne potrditve sprejemnika o pravilnosti prenosa teh zlogov. Oddajna postaja lahko pošilja zloge toliko časa, dokler število poslanih ne presega številu zlogov vpisanih v polju Okno. Sprejemna stran spreminja velikost okna, po sprejemu vsakega zloga in tako nadzira tok podatkov. Podatki se izgubijo največkrat zaradi prelivov v medpomnilnikih vozlišč. Takrat je treba znižati hitrost prenosa, ki je odvisna od velikosti okna. Zato se na začetku prenosa velikost okna linearno povečujeV primeru, da sprejemna stran postavi velikost Okna na nič, oddajna postaja začasno prekine s pošiljanjem podatkov. Ko se vrednost okna zopet poveča, lahko oddajna postaja ponovno pošilja podatke. Primer potrditve zlogov med oddajno in sprejemno postajo je prikazan na sliki. Pravilno prejeti zlogi so potrjeni z ACK , nepravilno sprejeti z NACK.

Uporabo storitve TCP oddajni in sprejemni postaji zagotavlja edinstvena oznaka povezave, ki jo angleško imenujemo socket. Vsak socket ima svoj IP-naslov in 16 bitno število, ki označuje določeno storitev (ang.port). Številke storitev, ki so manjše od 1024 so rezervirane za standardne storitve, kot so npr. FTP (20), Telnet (23), SMTP (25) in druge. Številke med 255-1024 so namenjene posebnim storitvam. Uporabnikom storitev pa se dinamično dodeljujejo številke, ki imajo večjo vrednost od 1024.