Tehniki dostopa z žetonom-rezervacijski protokol

Aktivnost

Pred leti se je v primeru zelo obremenjenega omrežja (omrežja večjih podjetij, kot so npr. banke, zavarovalnice, ...) uporabljal rezervacijski protokol. Značilna predstavnika rezervacijskega protokola staToken Ring ali FDDI.

Glavne značilnosti te pristopne metode so:

· obhod žetona,

· dostop in zasedba prenosnega medija sta dokaj konstantna ne glede na obremenitev omrežja,

· boljši odzivni časi v času preobremenjenosti mreže kot pri Ethernetu,

· neprimeren za nizko obremenjene mreže, zaradi velike količine procesiranja,

· primeren pri procesih, ki zahtevajo časovno determiniranost (določene vhodne podatke, lahko pošljemo v točno določenem času),

· vsaka aktivna postaja sprejme vse pakete in jih obnovi,

· kot prenosni medij se najpogosteje uporablja parica kategorije 5, za hrbtenične povezave pa optika.